**Anunțuri**

(ședința la Ministerul Finanțelor cu Direcțiile finanțe ale UAT

și Trezoreriile regionale din 06.03.2019)

1. **Dna Ana Vîrcolici –** șef Serviciu analiză și reglementări a activelor statului (5 min.)

La ședința cu Direcțiile Finanțe ale unităților administrativ-teritoriale din luna aprilie a anului 2018, s-a informat despre obligativitatea efectuării auditului situațiilor financiare pentru anul 2018 de către întreprinderile municipale care cad sub incidența criteriilor stabilite la art. 19 alin. (11) lit. b) din Legea nr. 246/ 2017 cu privire la întreprinderea de stat și întreprinderea municipală1, iar copiile de pe rapoartele de audit să fie prezentate Agenției Proprietății Publice2, astfel cum prevede legea prenotată.

Analizînd criteriile stabilite de lege, se atestă că auditului obligatoriu al situațiilor financiare urmează a fi supuse 18 întreprinderi municipale (preponderent din mun. Chișinău, mun. Bălți, precum și din mun. Comrat, or. Orhei, or. Cimișlia, or. Rezina, or. Fălești, or. Glodeni, or. Criuleni).

Respectiv, se intervine cu rugămintea de a atenționa repetat întreprinderile municipale care obligatoriu urmează să efectueze auditul situațiilor financiare pentru anul 2018, cu privire la necesitatea prezentării copiei de pe raportul auditorului în adresa Agenției Proprietății Publice.

Lista întreprinderilor municipale supuse auditului obligatoriu al situațiilor financiare pentru anul 2018 va fi plasată pe pagina web a ministerului, în fișierul dedicat anunțurilor.

1. **Dna Elena Matveeva** – șef Direcție datorii publice (3 min.)

Atragem atenția asupra necesității respectării prevederilor art.12 si art.46 din Legea nr.419/2006 cu privire la datoria sectorului public, garanțiile de stat și recreditarea de stat, și anume solicitarea avizului Ministerului Finanțelor pentru contractarea împrumuturilor și raportarea ulterioară a sumelor datorate este obligatorie. În cazul depistării nerespectării legislației, Ministerul Finanțelor prezintă informația organelor competente.

Conform art.12(2) din legea prenotată, Banca Națională a Moldovei, administrația publică centrală și locală și autoritățile publice, debitorii garantați și băncile creditoare ale sectorului public prezintă, trimestrial, Ministerului Finanțelor informația necesară pentru monitorizarea sumelor datorate, a debursării și deservirii datoriei sectorului public, a obligațiilor condiționale ce rezultă din contractele de acordare a garanțiilor de stat/a garanțiilor unităților administrativ-teritoriale.

Totodată, art.46(4) din legea menționată prevede că decizia privind contractarea datoriei și/sau acordarea garanțiilor pentru împrumuturi, precum și emisiunea valorilor mobiliare pe termen lung se coordonează preventiv cu Ministerul Finanțelor. **Avizul Ministerului Finanțelor**, în baza căruia autoritățile reprezentative și deliberative ale unităților administrativ-teritoriale contactează datorie și/sau acordă garanții pentru împrumuturi, **are un caracter obligatoriu**.

S-a depistat că *BC ”Moldova Agroindbank*” a oferit un credit în suma de 8 mil.lei Primăriei Vadul lui Voda fără a avea un aviz pozitiv de la Ministerul Finanțelor.